KXDR rahbari Kim Chen In Pxenyanda vodorod bombasini yaratish va sinovdan o‘tkazishda ishtirok etgan olimlar, texnologlar va ishchilar guruhi sharafiga banket uyushtirdi. Mamlakat markaziy telegraf agentligining xabar qilishicha, 8-13 yanvar kunlari ular Kimsusan yodgorlik majmuasida Kim Ir Sen va Kim Chen Irning xotirasini yodga olishgan. Shuningdek, mutaxassislarga yirik ilmiy-texnik majmua, o‘quvchilar saroyi, Munsu zamonaviy suv-sog‘lomlashtirish kompleksi ko‘rsatilgan. 12 yanvar kuni Kim Chen Inning shaxsan o‘zi Shimoliy Koreya Mehnat partiyasi Markaziy qo‘mitasi binosida termoyadroviy qurol mualliflariga davlat mukofotlarini topshirgan. Eslatib o‘tamiz, 6 yanvar kuni KXDR vodorod bombasini muvaffaqiyat bilan sinovdan o‘tkazilganini ma’lum qildi. Ushbu axborot hanuzgacha tekshirilmay qolmoqda.